Úradný vestník L 236 , 23/09/2003 S. 0799 - 0801



5. COLNÁ ÚNIA Zmluva o založení Európskeho spoločenstva, Tretia časť, hlava I "Voľný pohyb tovaru", kapitola 1 "Colná únia" 31992 R 2913: Nariadenie Rady (EHS) č. 2913/92 z 12. októbra 1992, ktorým sa ustanovuje Colný zákonník spoločenstva (Ú. v. ES L 302, 19.10.1992, s. 1), v znení naposledy zmenenom a doplnenom predpisom: - 32000 R 2700: nariadenie Európskeho parlamentu a Rady (ES) č. 2700/2000 zo 16.11.2000 (Ú. v. ES L 311, 12.12.2000, s. 17); 31993 R 2454: Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný zákonník spoločenstva (Ú. v. ES L 253, 11.10.1993, s. 1), v znení naposledy zmenenom a doplnenom predpisom: - 32002 R 0444: nariadenie Komisie (ES) č. 444/2002 z 11.3.2002 (Ú. v. ES L 68, 12.3.2002, s. 11). Nariadenie (EHS) č. 2913/92 a nariadenie (EHS) č. 2454/93 sa vzťahuje na nové členské štáty pri súčasnom uplatnení týchto osobitných ustanovení: 1. Bez ohľadu na ustanovenia článku 20 nariadenia (EHS) č. 2913/92 je tovar, ktorý je ku dňu pristúpenia v dočasnom uskladnení alebo v niektorom z colne schválených určení alebo colných režimov uvedených v článku 4 ods. 15 písm. b) a ods. 16 písm. b) až g) nariadenia v rozšírenom spoločenstve alebo ktorý sa po vybavení vývozných formálnych náležitostí prepravuje v rámci rožšíreného spoločenstva, sú pri prepustení do colného režimu voľný obeh oslobodený od cla a iných colných opatrení, ak je predložený jeden z týchto dokladov: a) dôkaz o pôvode tovaru riadne vydaný predo dňom pristúpenia na základe jednej z európskych dohôd (uvedených nižšie) alebo rovnocenných preferenčných dohôd uzavretých medzi novými členskými štátmi navzájom, ktorá obsahuje zákaz vrátenia cla alebo oslobodenia od cla pre nepôvodné materiály použité pri výrobe výrobku, pre ktoré bol vydaný alebo vystavený dôkaz o pôvode (pravidlo "zákaz vrátenia cla"); b) akýkoľvek dôkaz statusu spoločenstva uvedený v článku 314c a článku 315 nariadenia (EHS) č. 2454/93. 2. Na účely vydávania dôkazov uvedených v odseku 1 písm. b) a pri zohľadnení stavu ku dňu pristúpenia a dodatočne k ustanoveniam článku 4 ods. 7 nariadenia (EHS) č. 2913/92 sa "tovarom spoločenstva" rozumie tovar: - úplne získaný na území ktoréhokoľvek z nových členských štátov za rovnakých podmienok, aké sú uvedené v článku 23 nariadenia (EHS) č. 3913/92, ktoré neobsahujú tovar dovezený z iných krajín alebo území; - dovezený z krajín alebo území iných ako dotknutá krajina a prepustený do colného režimu voľný obeh v tejto krajine; - získaný alebo vyrobený v dotknutej krajine výlučne z tovaru uvedeného v druhej zarážke tohto odseku alebo z tovaru uvedeného v prvej a druhej zarážke tohto odseku. Európske dohody: - 21994 A 1231 (34): Európska dohoda o pridružení uzatvorená medzi Európskymi spoločenstvami a ich členskými štátmi na strane jednej a Českou republikou na strane druhej - Protokol č. 4 týkajúci sa definície koncepcie výrobkov s pôvodom a metód administratívnej spolupráce [5]; - 21998 A 0309 (01): Európska dohoda o pridružení uzatvorená medzi Európskymi spoločenstvami a ich členskými štátmi na strane jednej a Estónskou republikou na strane druhej - Protokol č. 3 týkajúci sa definície koncepcie výrobkov s pôvodom a metód administratívnej spolupráce [6]; - 21998 A 0202 (01): Európska dohoda o pridružení uzatvorená medzi Európskymi spoločenstvami a ich členskými štátmi na strane jednej a Lotyšskou republikou na strane druhej - Protokol č. 3 týkajúci sa definície koncepcie výrobkov s pôvodom a metód administratívnej spolupráce [7]; - 21998 A 0220 (01): Európska dohoda o pridružení uzatvorená medzi Európskymi spoločenstvami a ich členskými štátmi na strane jednej a Litovskou republikou na strane druhej - Protokol č. 3 týkajúci sa definície koncepcie výrobkov s pôvodom a metód administratívnej spolupráce [8]; - 21993 A 1231 (13): Európska dohoda o pridružení uzatvorená medzi Európskymi spoločenstvami a ich členskými štátmi na strane jednej a Maďarskou republikou na strane druhej - Protokol č. 4 týkajúci sa definície koncepcie výrobkov s pôvodom a metód administratívnej spolupráce [9]; - 21993 A 1231 (18): Európska dohoda o pridružení uzatvorená medzi Európskymi spoločenstvami a ich členskými štátmi na strane jednej a Poľskou republikou na strane druhej - Protokol č. 4 týkajúci sa definície koncepcie výrobkov s pôvodom a metód administratívnej spolupráce [10]; - 21999 A 0226 (01): Európska dohoda o pridružení uzatvorená medzi Európskymi spoločenstvami a ich členskými štátmi, konajúcimi v rámci Európskej únie, na strane jednej a Slovinskou republikou na strane druhej - Protokol č. 4 týkajúci sa definície koncepcie "výrobkov s pôvodom" a metód administratívnej spolupráce [11]; - 21994 A 1231 (30): Európska dohoda o pridružení uzatvorená medzi Európskymi spoločenstvami a ich členskými štátmi na strane jednej a Slovenskou republikou na strane druhej - Protokol č. 4 týkajúci sa definície koncepcie "výrobkov s pôvodom" a metód administratívnej spolupráce [12]. 3. Bez toho, aby bolo dotknuté uplatňovanie akéhokoľvek opatrenia na základe spoločnej obchodnej politiky, dôkazy o pôvode riadne vydané tretími krajinami v rámci preferenčných dohôd uzavretých novými členskými štátmi s týmito krajinami alebo v rámci jednostrannej vnútroštátnej právnej úpravy nových členských štátov, budú v nových členských štátoch uznané, ak: a) získanie takého pôvodu má za následok preferenčné sadzobné zaobchádzanie na základe preferenčných sadzobných opatrení, ktoré sú obsiahnuté v dohodách a dojednaniach uzatvorených spoločenstvom s tretími krajinami alebo skupinami tretích krajín alebo prijatých spoločenstvom vo vzťahu k nim podľa článku 20 ods. 3 písm. d) a e) nariadenia (EHS) č. 2913/92; b) dôkaz o pôvode a sprievodné doklady boli vydané najneskôr deň pred pristúpením; c) dôkaz o pôvode je predložený colným orgánom v lehote štyroch mesiacov odo dňa pristúpenia. Ak bol tovar deklarovaný na dovoz v novom členskom štáte predo dňom pristúpenia podľa preferenčných pravidiel platných v tom čase v tomto novom členskom štáte, môže byť dôkaz o pôvode vydaný spätne podľa týchto preferenčných pravidiel v nových členských štátoch tiež uznaný, ak bol predložený colným orgánom v lehote štyroch mesiacov odo dňa pristúpenia. 4. Česká republika, Estónsko, Lotyšsko, Litva, Maďarsko, Poľsko, Slovinsko a Slovensko sú oprávnené ponechať v platnosti povolenia, ktorými bolo v rámci dohôd uzatvorených s tretími krajinami priznané postavenie "schváleného vývozcu", ak: a) je takáto úprava ustanovená aj v dojednaniach uzatvorených týmito tretími krajinami s úniou predo dňom pristúpenia; a b) schválení vývozcovia uplatňujú pravidlá spoločenstva o pôvode tovaru. Nové členské štáty nahradia tieto povolenia najneskôr do jedného roka odo dňa pristúpenia novými povoleniami vydanými podľa právnych predpisov spoločenstva. 5. Žiadostiam o následné overovanie osvedčenia o pôvode, ktoré bolo vydané na základe preferenčných dohôd a dojednaní uvedených v odsekoch 3 a 4, príslušné colné orgány súčasných členských štátov a nových členských štátov vyhovejú na obdobie troch rokov od vydania osvedčenia o pôvode a môžu byť predložené ako doklad k colnému vyhláseniu na prepustenie do colného režimu voľný obeh. 6. Ak boli dôkazy o pôvode tovaru a/alebo sprievodné doklady vydané predo dňom pristúpenia a na obchodovanie medzi novými členskými štátmi a súčasnými členskými štátmi alebo medzi novými členskými štátmi navzájom sú potrebné colné formálne náležitosti, použijú sa ustanovenia protokolov týkajúcich sa definície koncepcie "výrobkov s pôvodom" a metód administratívnej spolupráce k príslušným dohodám. 7. Postupy, ktorými sa spravuje colný režim uskladňovanie v colnom sklade, ustanovené v článkoch 84 až 90 a 98 až 113 nariadenia (EHS) č. 2913/92 a v článkoch 496 až 535 nariadenia (EHS) č. 2454/93 platia pre nové členské štáty pri súčasnom uplatnení týchto osobitných ustanovení: - konanie sa skončí za podmienok ustanovených v právnych predpisoch spoločenstva. Ak pri skončení konania vznikne colný dlh, považuje sa zaplatená suma za vlastné zdroje spoločenstva. Ak sa výška colného dlhu určuje na základe povahy dovážaného tovaru, colnej hodnoty a množstva dovážaného tovaru v čase prijatia vyhlásenia na prepustenie do colného režimu uskladňovania v colnom sklade a toto vyhlásenie bolo prijaté predo dňom pristúpenia, vychádzajú tieto prvky z právnych predpisov uplatňovaných v dotknutých nových členských štátoch predo dňom pristúpenia. 8. Postupy, ktorými sa spravuje colný režim aktívny zušľachťovací styk, ustanovené v článkoch 84 až 90 a 114 až 129 nariadenia (EHS) č. 2913/92 a v článkoch 496 až 523 a 536 až 550 nariadenia (EHS) č. 2454/93 platia pre nové členské štáty pri súčasnom uplatnení týchto osobitných ustanovení: - konanie sa skončí za podmienok ustanovených v právnych predpisoch spoločenstva. Ak pri skončení konania vznikne colný dlh, považuje sa zaplatená suma za vlastné zdroje spoločenstva. Ak sa výška colného dlhu určuje na základe nomenklatúrneho zatriedenia, množstva, colnej hodnoty a pôvodu dovážaného tovaru v čase prijatia vyhlásenia na prepustenie tovaru do colného režimu aktívny zušľachťovací styk a toto vyhlásenie bolo prijaté predo dňom pristúpenia, vychádzajú tieto prvky z právnych predpisov uplatňovaných v dotknutých nových členských štátoch predo dňom pristúpenia; - ak pri skončení konania vznikne colný dlh, platí sa v záujme udržania rovnosti medzi držiteľmi povolení v súčasných členských štátoch a držiteľmi povolení v nových členských štátoch, kompenzačný úrok z cla, daní a iných platieb vyberaných pri dovoze splatných podľa právnych predpisov spoločenstva odo dňa pristúpenia; - ak bolo vyhlásenie na prepustenie do colného režimu aktívny zušľachťovací styk prijaté v systéme vrátenia, uskutoční sa vrátenie podľa právnych predpisov spoločenstva zo strany a na náklady nového členského štátu, v ktorom predo dňom pristúpenia vznikol colný dlh, na ktorý sa žiada vrátenie. 9. Postupy, ktorými sa spravuje colný režim prepracovanie pod colným dohľadom, ustanovené v článkoch 84 až 90 a 130 až 136 nariadenia (EHS) č. 2913/92 a v článkoch 496 až 523 a 551 až 552 nariadenia (EHS) č. 2454/93 platia pre nové členské štáty pri súčasnom uplatnení týchto osobitných ustanovení: - konanie sa skončí za podmienok ustanovených v právnych predpisoch spoločenstva. Ak pri skončení konania vznikne colný dlh, považuje sa zaplatená suma za vlastné zdroje spoločenstva. 10. Postupy, ktorými sa spravuje colný režim dočasné použitie, ustanovené v článkoch 84 až 90 a 137 až 144 nariadenia (EHS) č. 2913/92 a článkoch 496 až 523 a 553 až 584 nariadenia (EHS) č. 2454/93 platia pre nové členské štáty pri súčasnom uplatnení týchto osobitných ustanovení: - konanie sa skončí za podmienok ustanovených v právnych predpisoch spoločenstva. Ak pri skončení konania vznikne colný dlh, považuje sa zaplatená suma za vlastné zdroje spoločenstva. Ak sa výška colného dlhu určuje na základe nomenklatúrneho zatriedenia, množstva, colnej hodnoty a pôvodu dovážaného tovaru v čase prijatia vyhlásenia na prepustenie do colného režimu dočasné použitie a toto vyhlásenie bolo prijaté predo dňom pristúpenia, vychádzajú tieto prvky z právnych predpisov uplatňovaných v dotknutých nových členských štátoch predo dňom pristúpenia; - ak pri skončení konania vznikne colný dlh, platí sa v záujme udržania rovnosti medzi držiteľmi povolení v súčasných členských štátoch a držiteľmi povolení v nových členských štátoch kompenzačný úrok z cla, daní a iných platieb vyberaných pri dovoze splatných podľa právnych predpisov spoločenstva odo dňa pristúpenia. 11. Postupy, ktorými sa spravuje colný režim pasívny zušľachťovací styk, ustanovené v článkoch 84 až 90 a 145 až 160 nariadenia (EHS) č. 2913/92 a v článkoch 496 až 523 a 585 až 592 nariadenia (EHS) č. 2454/93 platia pre nové členské štáty pri súčasnom uplatnení týchto osobitných ustanovení: - konanie sa skončí za podmienok ustanovených v právnych predpisoch spoločenstva. Ak pri skončení konania vznikne colný dlh, považuje sa zaplatená suma za vlastné zdroje spoločenstva. Článok 591 druhý odsek nariadenia (EHS) č. 2454/93 sa primerane použije na tovar dočasne vyvezený z nových členských štátov predo dňom pristúpenia. 12. Povolenia, ktoré boli udelené predo dňom pristúpenia na účely colných režimov uvedených v odsekoch 8, 9 a 11 platia do uplynutia ich platnosti, najneskôr však do uplynutia jedného roka odo dňa pristúpenia. 13. Postupy, ktorými sa spravuje vznik colného dlhu, zápisy do účtovnej evidencie a vymeranie po prepustení ustanovené v článkoch 201 až 232 nariadenia (EHS) č. 2913/92 a článkoch 859 až 876a nariadenia (EHS) č. 2454/93 platia pre nové členské štáty pri súčasnom uplatnení týchto osobitných ustanovení: - vymeranie sa uskutoční podľa právnych predpisov spoločenstva. Ak však colný dlh vznikol predo dňom pristúpenia, vymeria colný dlh dotknutý nový členský štát podľa svojich platných právnych predpisov a vo svoj prospech. 14. Postupy, ktorými sa spravuje vrátenie alebo odpustenie ciel, ustanovené v článkoch 235 až 242 nariadenia (EHS) č. 2913/92 a v článkoch 877 až 912 nariadenia (EHS) č. 2454/93 platia pre nové členské štáty pri súčasnom uplatnení týchto osobitných ustanovení: - vrátenie alebo odpustenie cla sa uskutoční podľa právnych predpisov spoločenstva. Ak sa však platby, ktorých vrátenie alebo odpustenie sa žiada, vzťahujú na colný dlh, ktorý vznikol pred pristúpením, vrátenie alebo odpustenie vykoná dotknutý nový členský štát podľa svojich platných právnych predpisov a na svoje náklady. [5] Ú. v. ES L 360, 31.12.1994, s. 2. Dohoda v znení naposledy zmenenom a doplnenom predpisom č. 2/2001: rozhodnutie Asociačnej rady medzi Európskou úniou a Českou republikou z 23.1.2001 (Ú. v. ES L 64, 6. 3.2001, s. 36). [6] Ú. v. ES L 68, 9.3.1998, s. 3. Dohoda v znení naposledy zmenenom a doplnenom predpisom č. 3/2001: rozhodnutie Asociačnej rady medzi Európskou úniou a Estónskou republikou z 19.2.2001 (Ú. v. ES L 79, 17.3.2001, s. 26). [7] Ú. v. ES L 26, 2.2.1998, s. 3. Dohoda v znení naposledy zmenenom a doplnenom predpisom č. 1/2001: rozhodnutie Asociačnej rady medzi Európskou úniou a Lotyšskou republikou z 23.1.2001 (Ú. v. ES L 60, 1.3.2001, s. 54). [8] Ú. v. ES L 51, 20.2.1998, s. 3. Dohoda v znení naposledy zmenenom a doplnenom predpisom č. 1/2001: rozhodnutie Asociačnej rady medzi Európskou úniou a Litovskou republikou z 25.1.2001 (Ú. v. ES L 85, 24.3.2001, s. 24). [9] Ú. v. ES L 347, 31.12.1993, s. 2. Dohoda v znení naposledy zmenenom a doplnenom predpisom č. 4/2000: rozhodnutie Asociačnej rady medzi Európskou úniou a Maďarskou republikou z 22.12.2000 (Ú. v. ES L 19, 20.1.2001, s. 26). [10] Ú. v. ES L 348, 31.12.1993, s. 2. Dohoda v znení zmenenom a doplnenom predpisom č. 4/2000: rozhodnutie Asociačnej rady medzi Európskou úniou a Poľskou republikou z 29.12.2000 (Ú. v. ES L 19, 20.1.2001, s. 29). [11] Ú. v. ES L 51, 26.2.1999, s. 3. Dohoda v znení naposledy zmenenom a doplnenom č. 5/2000: rozhodnutie Asociačnej rady medzi Európskou úniou a Slovinskou republikou z 22.12.2000 (Ú. v. ES L 48, 17.2.2001, s. 23). [12] Ú. v. ES L 359, 31.12.1994, s. 2. Dohoda v znení naposledy zmenenom a doplnenom č. 2/2001: rozhodnutie Asociačnej rady medzi Európskou úniou a Slovenskou republikou z 22.2.2001 (Ú. v. ES L 85, 24.3.2001, s. 27). --------------------------------------------------